**Ministru kabineta noteikumu projekta “Grozījums Ministru kabineta 2012. gada 24. jūlija noteikumos Nr. 509**

**“Noteikumi par augu aizsardzības līdzekļu laišanu tirgū saskaņā ar Regulu Nr. 1107/2009”   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Augu aizsardzības likuma 5. panta 2. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā ir Ministru kabineta 2012. gada 24. jūlija noteikumi Nr. 509 “Noteikumi par augu aizsardzības līdzekļu laišanu tirgū saskaņā ar Regulu Nr. 1107/2009” (turpmāk – noteikumi).  Ministru kabineta 2020. gada 22. janvāra rīkojuma Nr. 27 “Par Latvijas rīcības plānu augu aizsardzības līdzekļu ilgtspējīgai lietošanai” (turpmāk – rīcības plāns) rīcības virziena “Pasākumi integrētās augu aizsardzības vispārējo principu ieviešanai” 3.9.7. apakšpunkts, kurā paredzēts veicināt to līdzekļu reģistrāciju, kam ir zema kaitīguma pakāpe.  Eiropas Komisijas paziņojums par potenciāli zema riska darbīgo vielu sarakstu, kuras apstiprinātas lietošanai augu aizsardzībā (2018/C 265/02) (turpmāk – paziņojums). Tas paredz palīdzēt nacionālajām valstīm veicināt mazāka riska vielas saturošu augu aizsardzības līdzekļu izmantošanu, tā sekmējot Eiropas Parlamenta un Padomes 2009. gada 21. oktobra Direktīvas 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai (turpmāk - Direktīva 2009/128/EK) mērķu sasniegšanu.  Spēkā esošās tiesību normas dēļ augu aizsardzības līdzekļi, kas satur vielas ar zemu kaitīguma pakāpi vai darbīgās vielas atzīmētas ar potenciāli zemu kaitīguma pakāpi, 3. reģistrācijas klasē tiek reģistrētas iepakojumos, ar kura saturu var apstrādāt ne vairāk par 5000 kvadrātmetriem platības, izmantojot augu aizsardzības līdzekļa minimālo reģistrēto devu.  Grozījums noteikumos sagatavots, lai nepiemērotu 5000 kvadrātmetru lielas platības ierobežojumu to augu aizsardzības līdzekļiem reģistrācijai 3. reģistrācijas klasē, kas satur vielas ar zemu kaitīguma pakāpi vai darbīgās vielas atzīmētas ar potenciāli zemu kaitīguma pakāpi, reģistrācijai 3. reģistrācijas klasē. Tādējādi tiktu sekmēta rīcības plānā noteikto sasniedzamo mērķu izpilde un nodrošināta tādu reģistrēto augu aizsardzības līdzekļu pieejamība augiem kaitīgo organismu ierobežošanai, kuriem ir ar zema riska pakāpe.  Zema riska vielas iekļautas 2011. gada 25. maija Komisijas Īstenošanas regulas (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (turpmāk - Regula Nr. 540/2011) pielikuma D daļas apstiprināto vielu, sarakstā. Šajā sarakstā līdz 2021. gada 5. maijam bija iekļautas 27 darbīgās vielas. Latvijā reģistrētie augu aizsardzības līdzekļi satur piecas zema riska darbīgās vielas.  Paziņojumā minētas 57 potenciāli zema riska vielas, un sešas no tām jau ir apstiprinātas par zema riska vielām. Latvijā reģistrētie augu aizsardzības līdzekļi satur septiņas potenciāli zema riska vielas. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts augu aizsardzības dienests (turpmāk – dienests) |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar lauksaimniecības produkcijas audzētājus un ražotājus un citus uzņēmējus, kas ražošanā izmanto vai izplata 3. reģistrācijas klases augu aizsardzības līdzekļus. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Direktīva 2009/128/EK. |
| 2. | Citas starptautiskās saistības | Projekts šo jomu neskar. |
| 3. | Cita informācija | Regula Nr.540/2011, regulā iekļautas apstiprinātās zema riska vielas.  Eiropas Komisija, Komisijas paziņojums par potenciāli zema riska darbīgo vielu sarakstu, kuras apstiprinātas lietošanai augu aizsardzībā (2018/C 265/02). (OVC265, 27.7.2018. 8/11 lpp.), paziņojumā atzīmētas potenciāli zema riska darbīgās vielas. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Direktīva 2009/128/EK. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2009/128/EK 13.panta 2.p. | Noteikumu projekta 10.1. apakšpunkts | Ieviests pilnībā. | Neparedz stingrākas prasības. |
| Direktīvas 2009/128/EK 13.panta 2.p. | Noteikumu projekta 10.2. apakšpunkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |
| --- |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei.** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļvietnes www.zm.gov.lv sadaļā “Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.Atbilstoši Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts elektroniski nosūtīts saskaņošanai biedrībām “Zemnieku saeima” un “Lauksaimnieku organizāciju sadarbības padome”. Informācija par noteikumu projektu 13.05.2021. ievietota Zemkopības ministrijas tīmekļvietnes www.zm.gov.lv sadaļā “Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” https://www.mk.gov.lv/content/ministru-kabineta-diskusiju-dokumenti, kur sabiedrības pārstāvji varēs sniegt viedokļus par projektu.  Noteikumu projekts bija pieejams publiskai apspriešanai līdz 2021. gada 27. maijam. |
| 3. | Sabiedrības līdzdalības rezultāti | Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izpildi nodrošinās Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī ietekme uz institūcijas cilvēkresursiem.  Nav paredzama tieša ietekme uz tautsaimniecību. Administratīvais slogs nepalielināsies. |
| 3. | Cita informācija | Nav |

Zemkopības ministrs K. Gerhards

Ezers 67027309

vents.ezers@vaad.gov.lv